ผมเสี่ยงวันที่ 14 /06/63 ประมาณ 1 ทุ่ม ก็เข้าพบแพทย์ฉุกเฉิน ตรวจทุกอย่างผลเป็นลบแพทย์จ่ายยาให้ 7 วัน เข้าไปรับยาต่ออีก 21 วัน ทานยาครบ แพทย์นัดตรวจเลือด รอบแรก 28 วันผลเป็นลบ แต่นัดต่ออีกสามเดือนละหว่างรอ รู้สึกว่าตัวเองมีใข้ต่ำๆ หรือว่าเคลียดมาก หรือคิดไปเอง หรือว่า เชื้อกำลัง แพร่ขายตัวครับ ผมควรรอ แพทย์นัด หรือเข้าไปพบแพทย์ดี
สวัสดีค่ะ การใช้ยา PEPเป็นยาต้านไวรัสที่รับประทานหลังจากไปมีความเสี่ยงการติดเชื้อ hiv เช่นการมีเพศสัมพันธ์ทางช่องคลอด/ทวารหนัก/การใช้ปากแบบไม่ป้องกัน การใช้เข็มฉีดยาหรือของมีคมร่วมกับผู้อื่นโดยจะต้องรับประทานภายใน 72 ชั่วโมงหลังมีความเสี่ยง และรับประทานติดต่อกันทุกวันตรงเวลาเป็นเวลาติดต่อกัน 28 วัน โดยควรรับประทานทุกวัน ไม่ขาดยา เนื่องจากระดับยาควรจะคงที่ในเลือดตลอด เพื่อควบคุมเชื้อไวรัสให้ได้หลังการกินยาครบแล้วนั้น แพทย์จะนัดกลับไปเจาะเลือดที่ 1 และ 3 เดือนหลังมีความเสี่ยง ขอให้ไปตามแพทย์นัด อาการไข้ต่ำๆดังกล่าวมานั้น ไม่ได้จำเพาะเจาะจงต่อโรคค่ะ หากได้กินยาอย่างครบถ้วน โอกาสติดเชื้อมีน้อยมาก ขอให้ไปเจาะเลือดตามนัด หรือถ้าไม่สบายใจมาก รู้สึกมีไข้จริง อาจกลับไปพบแพทย์ก่อนเพื่อหาสาเหตุอื่นๆของไข้เช่นการติดเชื้อหรืออักเสบใดๆในร่างกายก่อนได้ค่ะ